裴康

裴康，字仲豫，河東聞喜人，原本係三國中曹魏嘅人物，後來做西晉嘅官員，做太子左衞率。

佢出身自河東裴氏，係個世家大族。佢係「八裴」之一，同佢啲兄弟一樣係名士，《晉諸公贊》讚佢話係個寬弘大量嘅人。啲人將佢同「八王」中嘅王綏相比。佢有個仔叫裴郃，同王導好老友，王導有個仔王恬，原本佢個字同裴康一樣係「仲豫」，王導諗到同裴郃嘅關係，要佢個仔改字，於是改成「敬豫」。

家庭 
阿爺：裴茂
老豆：裴徽，「八裴」之一
叔伯、堂兄弟、堂侄
裴潛
裴秀
裴頠，「八裴」之一
裴儁
裴輯
裴綰
又有堂細佬裴邈，「八裴」之一
兄弟、侄
大哥裴黎
三細佬裴楷，「八裴」之一
裴瓚，「八裴之一」
四細佬裴綽，「八裴」之一
裴遐，「八裴」之一
仔女
裴純，做黃門侍郎
裴盾，做徐州刺史
裴郃，又記裴邵，做安東將軍、長史
裴廓，做中壘將軍
裴氏，女，嫁畀司馬越

參攷資料 

類:三國人
類:晉朝人
類:山西人
康